**Csongrád Város Polgármesterétől**  **M**

Száma: Fjl/396-3/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és Összeférhetetlenségi**

**Bizottsága 2022. szeptember 26-i ülésére**

Tárgy: A Csongrád, Fő utca 11-17. sz. alatti vegytisztító-mosoda bérlőjének támogatási kérelme

Tisztelt Bizottság!

Csongrád Városi Önkormányzat Városgazdasági, Ügyrendi és Összeférhetetlenségi Bizottsága 93/2021.(X.25). számú határozatával támogatta, hogy Csongrád Városi Önkormányzat, mint ingatlantulajdonos, a MÁRKI ’91 Vegytisztító-Mosoda Szolgáltató Kft., a 6640 Csongrád, Fő utca 11-17. sz. alatti üzlet bérlője által benyújtott GINOP-4.1.4-19 kódszámú, „A Márki Vegytisztító-Mosoda épületenergetikai fejlesztése” című pályázati beruházás önrészének 50 %-ával, de maximum nettó 3.000.000 Ft megfizetésével járuljon hozzá a kivitelezés megvalósításához az alábbiak szerint:

* a támogatás 1. részletének átutalása a nyílászárócsere befejezését követően nettó 1.500.000 Ft + ÁFA, azaz bruttó 1.905.000 Ft összegben megtörtént,
* a támogatás 2. részletének megfizetése a fűtéskorszerűsítési munkák elkészültét követően, mely összeg a fennmaradó 1.500.000 Ft + ÁFA, azaz bruttó 1.905.000 Ft, melynek átutalása folyamatban van.

A MÁRKI ’91 Vegytisztító-Mosoda Szolgáltató Kft. ügyvezetője az önkormányzatunkhoz 2022. augusztus 25. napján benyújtott kérelmében az önkormányzat, mint tulajdonos további nettó 1.500.000 Ft-os támogatását kérte. Kérelmében előadta, hogy az idei évben bekövetkezett inflációs és geopolitikai hatások következtében a többszörösére emelkedett alapanyag és kivitelezési költségek miatt a beruházás megvalósítási fázisában további nettó 3.000.000 Ft-tal emelkedett a saját forrásból finanszírozandó költség összege.

Tekintettel arra, hogy a fenti kedvezőtlen gazdasági változások az önkormányzatot is érintik, javasolom, hogy a megemelkedett kivitelezési költségek megfizetésének támogatására további 500.000 Ft + ÁFA összeggel járuljon hozzá az önkormányzat.

Kérem az előterjesztés megtárgyalását és a határozati javaslat elfogadását.

**HATÁROZATI JAVASLAT**

Csongrád Városi Önkormányzat Pénzügyi és Városfejlesztési Bizottsága megtárgyalta a „A Csongrád, Fő utca 11-17. sz. alatti vegytisztító-mosoda bérlőjének támogatási kérelme” tárgyú előterjesztést, és az alábbi határozatot hozza.

A bizottság támogatja, hogy Csongrád Városi Önkormányzat, mint ingatlantulajdonos a MÁRKI ’91 Vegytisztító-Mosoda Szolgáltató Kft., a 6640 Csongrád, Fő utca 11-17. sz. alatti üzlet bérlője által benyújtott GINOP-4.1.4-19 kódszámú, „A Márki Vegytisztító-Mosoda épületenergetikai fejlesztése” című pályázati beruházás önrészének további nettó 500.000 Ft megfizetésével járuljon hozzá a kivitelezés megvalósításához.

A bizottság felkéri a polgármestert a támogatási összeg átutalásához szükséges megállapodás aláírására.

Felelős: Bedő Tamás polgármester

Határidő: szöveg szerint

Erről jegyzőkönyvi kivonaton értesítést kapnak:

1. Fejlesztési és Üzemeltetési Iroda és általa
2. MÁRKI ’91 Vegytisztító-Mosoda Szolgáltató Kft.

Csongrád, 2022. szeptember 20.

Bedő Tamás

polgármester